Aizpea Garmendia

Aizpea Garmendia (Lazkao, Gipuzkoa, 1998) industria diseinuko ingeniaria, irakaslea, bertsolaria, bertso gai-jartzailea eta bertso saio aurkezlea da.

 Bizitza 

 Formakuntza 
Industria Diseinuko Ingeniaritza ikasi zuen Mondragon Unibertsitatean, irakaskuntzako masterra ikasi eta irakasle lanetan hasi zen. 

 Ontziratze eta Bilgarrien Sari Nazionalak 
2019ko maiatzean, Mondragon Unibertsitateko Industria Diseinu eta Produktu Garapeneko Ingeniaritza graduko ikasleen parte hartze arrakastatsua Ontziratze eta Bilgarrien Sari Nazionaletan. Espainiako 20 unibertsitate ezberdinetako 450 ikasle baino gehiagok hartu zuten parte. Parte hartzaileek hainbat enpresek aurkeztutako erronkei erantzun behar izan zieten, Consum, GBFoods, Hinojosa, Logifruit, Virospack eta SPB enpresak hain zuzen ere.  

SPB enpresak (garbiketa produktuetan espezialistak) aurkeztutako erronka garbigarrien eskaintzari birkargatzeko formatu berriak gehitzean oinarritzen zen, erabiltzaileari hasierako ontziratzea berrerabiltzea ahalbidetuz eta ontziratzearen bizi-zikloa luzatuz, azkenean birziklatzen den arte. Kategoria horretan 25 proiektu ezberdin aurkeztu ziren, eta Ingenieritza graduko 3. mailako Ariane Atxa eta Jone Sarasolaren “ECO-Blink” proiektua izan zen irabazlea eta Naia Bergaretxe eta Aizpea Garmendia gelakideek, ostera, lehen áccesit-a lortu zuten. Azken hauek “Puzzle” proiektua aurkeztu zuten. Proposamena botila batean oinarritu zen, birkargatu daitezkeen garbiketarako produktuetarako, hutsik eta modu konpaktuan saltzeko. Erabiltzaileak etxera iritsi ostean birkargatuko luke ontziratzea, botila garraiatzeko garaian espazioaren aprobetxamendua erraztuz.

 Bertsolaritza 
Goierriko bertso-eskolan ibilia da, zenbait taldekako eta bakarkako eskolarteko txapelketatan parte-hartuz. 2016ko apirilean Gipuzkoako Eskolarteko Bertsolari Txapelketako finala jokatu zuen. Gipuzkoako Eskolarteko txapelketan bigarren egin zuen eta Euskal Herriko txapelketarako sailkatu zen.

2021ean hasi zen gai-jartzaile lanetan eta 2024an Gipuzkoako Bertsolari Txapelketan gai-jartzaile lanak egin zituen.

 Sariak  

 2017ko maiatzaren 11n, Arrautza Jaurtiketako Industria Diseinuko Lehiaketa irabazi zuen Jone Sarasola eta Julen Altierirekin batera. Helburua izan zen Unibertsitateko ikasle edo langileek tramankulu bat diseinatzea, jaurtzekoa zen arrautza babesteko, eta arrautza apurtu barik urrunen jaurtitzen zutenek irabazi zuten. Irabazleak, hegaldi dotoreena egin zutenak, Julen Altieri, Aizpea Garmendia eta Jone Sarasolak osatutako taldea izan zen.
 2019an, lehen accesita Ontziratze eta Bilgarrien Sari Nazionaletan.

 Erreferentziak 

 Kanpo estekak 

 Bideoa, Aizpea Garmendia bertsotan: Senegaldik etorri zinen Euskal herrira duela bost urte, behin behineko lana zelakoan ostatuz ostatu aterkiak eta betelakoak saltzen   hasi zinen 2016-06-04 Ereñotzu

Kategoria:Lazkaotarrak
Kategoria:Gai-jartzaileak
Kategoria:Emakume gai-jartzaileak
Kategoria:Aurkezleak
Kategoria:Emakume aurkezleak
Kategoria:Ingeniariak
Kategoria:Emakume ingeniariak
Kategoria:Irakasleak
Kategoria:Emakume irakasleak